Liina Orlova

Liina Orlova (kodanikunimi Liina Hermaküla"Evaldiga olid mu parimad aastad." Õhtuleht, 06.12.2001.; sündinud 13. septembril 1941 Tšeljabinski oblastis) on eesti näitleja ja teatripedagoog.

Ta on lõpetanud 1959. aastal Tallinna 2. Keskkooli ja 1965. aastal Tallinna Riikliku Konservatooriumi lavakunstikateedri (2. lennus).

Ta töötas aastatel 1965–1972 (vaheajaga 1968–1970) Eesti NSV Riiklikus Noorsooteatris, aastatel 1972–1984 teatris Vanemuine ja aastatel 1984–1992 Eesti Draamateatris. Hiljem on ta olnud TEA koolituskeskuse reklaamidirektor ning juhtinud kultuuriprojekte ("Suur päkapiku jõulumaa", 1996–1999, lasteteatri etendused Pirita kloostris 2001–2006). 

Aastatel 1980–1984 juhendas ta Tartu Riikliku Ülikooli Üliõpilasteatris vene rühma, hiljem on juhendanud ka Tallinna Polütehnilise Instituudi üliõpilasteatrit. 1990. aastatel õpetas ta Tallinna Ühisgümnaasiumis ja Tallinna Ülikoolis kõnekunsti.

Lisaks teatrirollidele on ta teinud kaasa paljudes Eesti Televisiooni telelavastustes ja mitme telekanali telesarjades (nt Kanal 2 telesarjas "Kelgukoerad" mängis ta 2009–2010 tädi Agathat).

Liina Orloval oli kandev osa Koit Toome esitatud laulu "We Could Have Been Beautiful" video visuaalis.Liina Orlova laulu "We Could Have Been Beautiful" videos Eesti Laul 2021. YouTube, 05.12.2020. Laul sai võistlusel "Eesti laul 2021" neljanda koha. 

Filme
1965 "Supernoova" (Malle)
1986 "Õnnelind flamingo" (Meelise ema)
1987 "Metsluiged" (Kuri Kuninganna)
1990 "Ainus pühapäev" (Senni)
2010 "Punane elavhõbe" (Lauljanna)
2011 "Vereringe" (Sveni ema)

Isiklikku
Ta oli aastatel 1968–1975 abielus vene filminäitleja Viktor Avdjuškoga (:ru:Авдюшко, Виктор Антонович), nende tütar on Maria Avdjuško. Aastatel 1978–1988 oli ta abielus Evald Hermakülaga.

Ta on paranenud rinnavähistTubli naine! Liina Orlova seljatas rinnavähi, Õhtuleht, 05.01.2013..

Viited

Välislingid
EFISe sissekanne
Liina Orlova laulu "We Could Have Been Beautiful" videos, Eesti Laul 2021. YouTube, 5. detsember 2020

Kategooria:Vanemuise näitlejad
Kategooria:Tallinna Linnateatri näitlejad
Kategooria:Eesti Draamateatri näitlejad
Kategooria:Eesti teatripedagoogid
Kategooria:Tallinna Reaalkooli vilistlased
Kategooria:Eesti Muusika- ja Teatriakadeemia vilistlased
Kategooria:Sündinud 1941